ai4bharat/Pralekha huggingface dataset:
प्रधानमंत्री कार्यालय
पूर्व प्रधानमंत्री श्री एच.डी. देवगौड़ा ने स्टैच्यू ऑफ यूनिटी के निर्माण के लिए प्रधानमंत्री श्री नरेन्द्र मोदी की प्रशंसा की
(पूर्व प्रधानमंत्री श्री एच.डी. देवगौड़ा ने गुजरात में सरदार वल्लभभाई पटेल की दुनिया की सबसे उंची मूर्ति के निर्माण के लिए प्रधानमंत्री श्री नरेन्द्र मोदी की सराहना की। उन्होंने कहा कि अहमदाबाद हवाई अड्डे का नाम बदलकर सरदार वल्लभभाई पटेल अंतर्राष्ट्रीय हवाई अड्डा किया गया है। सरदार पटेल के गृह नगर नादियाड़, गुजरात में सरदार वल्लभभाई पटेल स्मृति का निर्माण पहले ही किया जा चुका है। भारत के लौह पुरुष के लिए संसार की सबसे उंची मूर्ति का निर्माण किया गया है। इसे अधिक आकर्षक और स्वदेशी रूप प्रदान किया गया है। पूरी दुनिया से लोग इन स्थलों को देखने आ रहे हैं और स्टैच्यू ऑफ यूनिटी तथा सरदार सरोवर बांध की सुंदरता का आनंद उठा रहे हैं। प्रधानमंत्री श्री नरेन्द्र मोदी ने पूर्व प्रधानमंत्री श्री एच.डी. देवगौड़ा द्वारा स्टैच्यू ऑफ यूनिटी के भ्रमण पर प्रसन्नता व्यक्त की है।
रेल मंत्रालय
रेल एवं वाणिज्य व उद्योग मंत्री श्री पीयूष गोयल और रेलवे बोर्ड के चेयरमैन ने जोनल रेलवे के जीएम एवं डीआरएम के साथ उच्चस्तरीय समीक्षा बैठक की
 के सभी महाप्रबंधकों  तथा मंडल रेल प्रबंधकों  के साथ उच्चस्तरीय समीक्षा बैठक की।
बैठक के एजेंडे में अक्टूबर, 2019 तक के कार्य-प्रदर्शन की समीक्षा को कवर किया गया जिसमें सुरक्षा संबंधी प्रदर्शन, समय की पाबंदी, माल ढुलाई, आय, व्यय, बुनियादी ढांचागत सुविधाओं का सृजन और रोलिंग स्टॉक का उत्पादन शामिल थे।
रेल एवं वाणिज्य व उद्योग मंत्री श्री पीयूष गोयल ने भारतीय रेलवे की समय-पाबंदी को बेहतर करने के लिए जोनल रेलवे की सराहना की। श्री गोयल ने मंडल रेलवे से जुड़े महत्वपूर्ण कार्य-प्रदर्शन संकेतकों  की समीक्षा करते समय विभिन्न क्षेत्रों में कार्य-प्रदर्शन को बेहतर करने के लिए मंडल रेलवे द्वारा किये गये प्रयासों की प्रशंसा की। श्री गोयल ने महाप्रबंधकों से विभिन्न पहल करने को कहा और नये यातायात को आकर्षित कर माल ढुलाई में वृद्धि के लिए उद्योग जगत के साथ संवाद किया। इसके साथ ही श्री गोयल ने महाप्रबंधकों को गैर-किराया राजस्व  और अन्य कोचिंग मदों जैसे कि पार्सल के जरिये आय बढ़ाने हेतु नये अभिनव विचारों की तलाश करने का निर्देश दिया। श्री गोयल ने महत्वपूर्ण मुद्दों से जुड़े अधिकारियों से सुझाव आमंत्रित किये, ताकि रेलवे के कार्य प्रदर्शन एवं दक्षता को और बेहतर किया जा सके। श्री गोयल ने इस बात पर विशेष जोर दिया कि व्यय में कमी के लिए हरसंभव प्रयास किये जाने चाहिए। उन्होंने कहा कि रेलवे के कामकाज से जुड़े विभिन्न क्षेत्रों में नई प्रौद्योगिकियों को अपनाने की जरूरत है।
रेल राज्य मंत्री श्री सुरेश सी.अंगड़ी ने विशेष बल देते हुए कहा कि सुरक्षा को सर्वोच्च प्राथमिकता दी जानी चाहिए और भारतीय रेलवे में ‘शून्य दुर्घटना’ सुनिश्चित करने का लक्ष्य तय किया जाना चाहिए। श्री अंगड़ी ने समय की पाबंदी को बेहतर करने के लिए विभिन्न जोन और मंडलों  की सराहना की। उन्होंने कहा कि ट्रेनों में साफ-सफाई सुनिश्चित करने की आवश्यकता है। श्री अंगड़ी ने जोनल रेलवे को पैसेंजर ट्रेनों में ‘फर्स्ट एड बॉक्स’ की उपलब्धता सुनिश्चित करने का निर्देश दिया। श्री अंगड़ी ने यह भी निर्देश दिया कि सभी जोन एवं मंडलों को आय बढ़ाने और व्यय घटाने के लिए हरसंभव प्रयास करने चाहिए।
रेलवे बोर्ड के चेयरमैन श्री विनोद कुमार यादव ने चालू वर्ष के दौरान अब तक जोनल रेलवे के कार्य-प्रदर्शन की विस्तार से समीक्षा करते हुए महाप्रबंधकों को रेलगाड़ियों के परिचालन में सुरक्षा सुनिश्चित करने का निर्देश दिया। श्री यादव ने इस बात पर विशेष बल दिया कि सभी दुर्घटनाओं का विस्तार से विश्लेषण किया जाना चाहिए और इस दिशा में तत्काल सुधारात्मक कदम उठाए जाने चाहिए। श्री यादव ने मेल/एक्सप्रेस ट्रेनों की समय-पाबंदी में उल्लेखनीय सुधार सुनिश्चित करने के लिए अधिकारियों की भूरि-भूरि प्रशंसा की, जो पिछले वर्ष  के 67 प्रतिशत से बढ़कर 75 प्रतिशत के उच्च स्तर पर पहुंच गई है।
रेलवे बोर्ड के चेयरमैन ने महाप्रबंधकों को माल ढुलाई में वृद्धि के लिए विभिन्न पहल करने को कहा। इसके साथ ही उन्होंने कहा कि नई लाइनों को चालू करने, आमान परिवर्तन, दोहरीकरण और विद्युतीकरण परियोजनाओं को तय समय के भीतर प्राथमिकता के आधार पर पूरा करने पर फोकस होना चाहिए, ताकि बुनियादी ढांचागत सुविधाओँ के साथ-साथ गतिशीलता  भी बेहतर हो सके। श्री यादव ने उत्पादन इकाइयों से इंजन  एवं रेल डिब्बों  का उत्पादन बढ़ाने का अनुरोध किया, ताकि भारतीय रेलवे में रोलिंग स्टॉक की बढ़ी हुई जरूरत को पूरा किया जा सके।
प्रधानमंत्री कार्यालय
अपने देशवासियों के संघर्षों और कुर्बानियों की याद में 14 अगस्त को विभाजन विभीषिका स्मृति दिवस के रूप में मनाया जायेगाः प्रधानमंत्री
प्रधानमंत्री श्री नरेन्द्र मोदी ने कहा है कि देशवासियों के संघर्षों और उनकी कुर्बानियों को याद करते हुये 14 अगस्त को विभाजन विभीषिका स्मृति दिवस के रूप में मनाया जायेगा।
अपने कई ट्वीटों में प्रधानमंत्री ने कहा हैः
“विभाजन की पीड़ा को कभी भुलाया नहीं जा सकता। वहशी नफरत और हिंसा के कारण हमारी लाखों बहनें और भाई दर-बदर हो गये और तमाम लोगों को अपनी जान से हाथ धोना पड़ा। अपने लोगों के संघर्षों और कुर्बानियों को याद करते हुये 14 अगस्त को विभाजन विभीषिका स्मृति दिवस के रूप में मनाया जायेगा।
#PartitionHorrorsRemembranceDay हमें यह याद दिलाता रहेगा कि सामाजिक भेदभाव और वैमन्यस्य को मिटाने की तथाएकता, सामाजिक समरसता और मानवीय संवेदनाओं को मजबूत करने की जरूरत है।
देश के बंटवारे के दर्द को कभी भुलाया नहीं जा सकता। नफरत और हिंसा की वजह से हमारे लाखों बहनों और भाइयों को विस्थापित होना पड़ा और अपनी जान तक गंवानी पड़ी। उन लोगों के संघर्ष और बलिदान की याद में 14 अगस्त को 'विभाजन विभीषिका स्मृति दिवस' के तौर पर मनाने का निर्णय लिया गया है।
#PartitionHorrorsRemembranceDayका यह दिन हमें भेदभाव, वैमनस्य और दुर्भावना के जहर को खत्म करने के लिए न केवल प्रेरित करेगा, बल्कि इससे एकता, सामाजिक सद्भाव और मानवीय संवेदनाएं भी मजबूत होंगी।"
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 451वां दिन
भारत का समग्र टीकाकरण कवरेज 185.88 करोड़ से अधिक हुआ
आज शाम 7 बजे तक 14 लाख से ज्यादा टीके की खुराक दी गई
12-14 आयु वर्ग के किशोरों को अब तक 2.26 करोड़ से अधिक खुराक दी गई
भारत का कोविड-19 टीकाकरण कवरेज आज 185.88 करोड़  से अधिक हो गया। आज शाम 7 बजे तक 14 लाख  से ज्यादा टीके की खुराक दी गई। अब तक 12-14 आयु वर्ग के किशोरों को कोविड-19 टीके की 2.26 करोड़  से अधिक पहली खुराक लगाई गई है। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.45 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10404144
|
|
दूसरी खुराक
|
|
10005893
|
|
प्रीकॉशन खुराक
|
|
4549455
|
|
एफएलडब्ल्यू
|
|
पहली खुराक
|
|
18413980
|
|
दूसरी खुराक
|
|
17521888
|
|
प्रीकॉशन खुराक
|
|
7036909
|
|
आयु वर्ग 12-14 वर्ष
|
|
पहली खुराक
|
|
22673322
|
|
आयु वर्ग 15-18 वर्ष
|
|
पहली खुराक
|
|
57694896
|
||
|
दूसरी खुराक
|
|
39744639
|
|
आयु वर्ग 18-44 वर्ष
|
|
पहली खुराक
|
|
555089985
|
|
दूसरी खुराक
|
|
470648623
|
||
|
प्रीकॉशन खुराक
|
|
8582
|
|
आयु वर्ग 45-59 वर्ष
|
|
पहली खुराक
|
|
202826732
|
|
दूसरी खुराक
|
|
186388898
|
||
|
प्रीकॉशन खुराक
|
|
27846
|
|
60 वर्ष से अधिक
|
|
पहली खुराक
|
|
126796143
|
|
दूसरी खुराक
|
|
116087361
|
|
प्रीकॉशन डोज
|
|
12936415
|
|
कुल दी गई पहली खुराक
|
|
993899202
|
|
कुल दी गई दूसरी खुराक
|
|
840397302
|
|
प्रीकॉशन डोज
|
|
24559207
|
|
कुल
|
|
1858855711
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 11 अप्रैल, 2022 
|
|
एचसीडब्ल्यू
|
|
पहली खुराक
|
|
38
|
|
दूसरी खुराक
|
|
591
|
|
प्रीकॉशन खुराक
|
|
11554
|
|
एफएलडब्ल्यू
|
|
पहली खुराक
|
|
50
|
|
दूसरी खुराक
|
|
1042
|
|
प्रीकॉशन खुराक
|
|
22444
|
|
आयु वर्ग 12-14 वर्ष
|
|
पहली खुराक
|
|
401191
|
|
आयु वर्ग 15-18 वर्ष
|
|
पहली खुराक
|
|
42787
|
||
|
दूसरी खुराक
|
|
132565
|
|
आयु वर्ग 18-44 वर्ष
|
|
पहली खुराक
|
|
36282
|
||
|
|
|
दूसरी खुराक
|
|
409875
|
||
|
प्रीकॉशन खुराक
|
|
6025
|
|
आयु वर्ग 45-59 वर्ष
|
|
पहली खुराक
|
|
5315
|
|
दूसरी खुराक
|
|
98101
|
||
|
प्रीकॉशन खुराक
|
|
20729
|
|
60 वर्ष से अधिक
|
|
पहली खुराक
|
|
3772
|
|
दूसरी खुराक
|
|
54714
|
|
प्रीकॉशन डोज
|
|
154572
|
|
कुल दी गई पहली खुराक
|
|
489435
|
|
कुल दी गई दूसरी खुराक
|
|
696888
|
|
प्रीकॉशन डोज
|
|
215324
|
|
कुल
|
|
1401647
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
रक्षा मंत्रालय
राष्ट्रपति ने विंग कमांडर बिभू दत्ता एसके जेनामनी फ्लाइंग  को वायु सेना पदक  प्रदान किए
विंग कमांडर विभू दत्ता एसके जेनामनी फ्लाइंग  फ्रंटलाइन एमआई-17 वी5 हेलीकॉप्टर यूनिट के फ्लाइट कमांडर के रूप में तैनात है। यह टुकड़ी रायपुर और जगदलपुर में एंटी नक्सल टास्क फोर्स  के ऑपरेशन त्रिवेणी का संचालन करती है।
10 फरवरी 2020 को जगदलपुर में डेट कमांडर के रूप में काम करते हुए, उन्हें पामेड के पास एक लाइव एनकाउंटर साइट से गोली लगे कर्मी को बचो का संदेश प्राप्त हुआ। उन्होंने तत्काल दो हेलीकॉप्टर को मिशन के लिए तैयार किया और एनएटीआरओ के कमरे में लैंडिंग साइट का विश्लेषण किया, साथ ही यूएवी क्षेत्र के ओवरफ्लाइंड क्षेत्र की लाइव फीड ली। वर्तमान लैंडिंग स्थल पर उच्च खतरे को देखते हुए, उन्होंने एक वैकल्पिक लैंडिंग साइट की पहचान की और तुरंत उड़ान भर लिए। साइट पर पहुंचने पर, उन्होंने कॉम्बैट एयर पैट्रोल  विमान को निर्देश दिया कि किसी भी खतरे को भांपन के लिए तीव्रता से स्कैन करें। वहां पर हरी झंडी मिलने पर उन्होंने समुचित खतरे, अवरोधों और हवाओं को देखते हुए एक सुरक्षित दिशा में उतरने की पहल की। हेलीकॉप्टर लैंड करने के बाद पहियों पर रोशनी रखी गई क्योंकि मुख्य पहिए जमीन में धंस गए थे। इसके बाद शीध्र बचाव का काम शुरू किया गया और 8 हताहतों का बाहर निकाला गया जिसमें 2 एमआर और 01 नक्सल के शव थे।
हेलीकॉप्टर को लैंड कराते हुए उन्हें सीएपी विमान से एक इनपुट मिला कि उनके हेलीकॉप्टर के 1 किमी के दूरी पर 20-30 अज्ञात व्यक्ति हैं जो उनके तरफ बढ़ रहे हैं। उन्होंने अपने हेलीकॉप्टर को अज्ञात व्यक्तियों और नक्सलियों की मौजूदगी वाले स्थान से सुरक्षित दिशा में ले गए। दोनों हेलीकॉप्टर सुरक्षित जगदलपुर में लैंड हो गए।
असाधारण साहस दिखाने, एक बहुत ही विकट युद्ध क्षेत्र में अपनी व्यक्तिगत सुरक्षा को नजरअंदाज करने के लिए विंग कमांडर बिभू दत्ता एसके जेनामनी को वायु सेना पदक  से सम्मानित किया गया है।
युवा कार्यक्रम एवं खेल मंत्रालय
भारतीय एथलीट्स का पहला बैच एशियाई खेल, 2022के लिए रवाना हुआ
आगामी एशियाई खेलों का हिस्सा बनने जा रही भारत की रोइंग टीम बुधवार, 6 सितंबर को चीन के हांगझू के लिए रवाना हो गई।
टीम में कोचिंग स्टाफ के रूप में एशियाई खेलों के पदक विजेताओं सहित 43 सदस्य  शामिल हैं, जो दर्शाता है कि कैसे पदक विजेता पूर्व नाविक अपने इस खेल में योगदान दे रहे हैं। 13 महिलाओं की भागीदारी वाला यह दल एशियाई खेलों के लिए यात्रा करने वाली महिला नाविकों का सबसे बड़ा दल है। यह ध्यान रखना भी महत्वपूर्ण है, ऐसा पहली बार हो रहा है कि महिलाओं की आठ स्पर्धाओं को एशियाई खेलों में शामिल किया गया है और भारत इस आयोजन के लिए एक टीम उतार रहा है।
इसके साथ ही पहली बार टीम 16 सितंबर को एशियाई खेल गांव में जाने से पहले एक सप्ताह के लिए हांगझू में सरकार द्वारा वित्त पोषित  अंतर्राष्ट्रीय प्रशिक्षण शिविर में प्रशिक्षण लेंगी, जिससे उन्हें अपनी प्रतियोगिता शुरू होने से पहले अच्छी तरह से अनुकूलित होने का मौका मिल जाएगा।
चीन रवाना होने से पहले इस दल को भारतीय खेल प्राधिकरण  मुंबई के अधिकारियों ने जोरदार विदाई दी।
इस सप्ताह की शुरुआत में, भारतीय नाविकों और मुक्केबाजों का पहला बैच भी मल्टीस्पोर्ट प्रतिस्पर्धा से पहले प्रशिक्षण के लिए चीन के लिए रवाना हो गया। जहां भारतीय मुक्केबाज वुइशान शहर में प्रशिक्षण ले रहे हैं। वहीं, भारतीय नाविक निंगबो जियांगशान सेलिंग सेंटर में प्रशिक्षण हासिल कर रहे हैं, जहां एशियाई खेलों की नौकायन प्रतियोगिताएं भी आयोजित की जाएंगी।
स्वास्थ्य एवं परिवार कल्याण मंत्रालय
राज्यों और केन्द्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 164.89 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 11.48 करोड़ से अधिक अतिरिक्त और बिना इस्तेमाल हुई खुराकें मौजूद हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीके को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को टीके की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड टीके प्रदान करके उन्हें पूर्ण सहयोग दे रही है। टीके की सर्व-उपलब्धता के नये चरण में, केंद्र सरकार टीका निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
टीके की खुराकें
|
|

|
|
अब तक हुई आपूर्ति
|
|
1,64,89,60,315
|
|
शेष टीके
|
|
11,48,99,956
केंद्र सरकार द्वारा अब तक निःशुल्क और सीधे राज्य सरकार खरीद माध्यमों से टीके की 164.89 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं। अभी राज्यों और केंद्र शासित प्रदेशों के पास कोविड-19 टीके की 11.48 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
सड़क परिवहन एवं राजमार्ग मंत्रालय
श्री नितिन गडकरी ने शंघाई सहयोग संगठन  के परिवहन मंत्रियों की 10वीं बैठक की अध्यक्षता की
श्री गडकरी ने एससीओ सदस्य देशों से सड़क परिवहन क्षेत्र में समकालीन चुनौतियों के प्रभावी समाधान के लिए अनुसंधान और विकास में सहयोग का आह्वान किया
सभी सदस्य देश अधिक दक्षता और स्थायित्व प्राप्त करने के लिए परिवहन को कार्बन रहित करने, डिजिटल बदलाव और नवीन तकनीकों को बढ़ावा देने के लिए सहयोग की अवधारणा का समर्थन करते हैं
परिवहन के क्षेत्र में एससीओ के सदस्य देशों के बीच सहयोग को बढ़ावा देने के लिए विशेष कार्य समूह का गठन किया गया
केंद्रीय सड़क परिवहन और राजमार्ग मंत्री श्री नितिन गडकरी ने आज नई दिल्ली में शंघाई सहयोग संगठन  के परिवहन मंत्रियों की 10वीं बैठक की अध्यक्षता की। एससीओ के आठ सदस्य देश - भारत, चीन, कजाकिस्तान, किर्गिस्तान, रूस, पाकिस्तान, ताजिकिस्तान और उज्बेकिस्तान हैं। बैठक में, सभी सदस्य देशों ने "अधिक दक्षता और स्थायित्व के लिए कार्बन रहित परिवहन, डिजिटल बदलाव और नवीन तकनीकों को बढ़ावा देने के लिए एससीओ सदस्य देशों के बीच सहयोग की अवधारणा" का समर्थन किया।
परिवहन के क्षेत्र में एससीओ के सदस्य देशों के बीच सहयोग को बढ़ावा देने के लिए एक विशेष कार्यदल की स्थापना की गई है। यह समूह परिवहन में कार्बन उत्सर्जन को कम करने, डिजिटल बदलाव को बढ़ावा देने और अधिक टिकाऊ और प्रभावी परिवहन व्यवस्था के लिए नवीन तकनीक लागू करने और सर्वोत्तम कार्यशैली को साझा करने के लिए बैठकों की सुविधा प्रदान करेगा।
इस अवसर पर श्री गडकरी ने कहा कि प्रधानमंत्री श्री नरेन्द्र मोदी के नेतृत्व में, भारत ने हाल ही में आजादी का अमृत महोत्सव के अंतर्गत स्वाधीनता की 75वीं वर्षगांठ का उत्सव मनाया और अमृत काल "स्वर्ण युग" में प्रवेश किया। अमृत काल के तहत, हरित गतिशीलता को बढ़ावा देने के लिए "हरित विकास" की पहचान एक प्रमुख क्षेत्र के रूप में की गई है।
श्री गडकरी ने कहा कि हरित और स्वच्छ ईंधन को अपनाकर आदर्श परिवर्तन लाने की दिशा में परिवहन प्रणालियों की दक्षता और विश्वसनीयता में सुधार करने वाली प्रौद्योगिकियों को विकसित करने तथा सड़क निर्माण क्षेत्र के विकास के लिए, एससीओ सदस्य देशों को अनुसंधान और विकास कार्य में सहयोग करना चाहिए।
श्री गडकरी ने कहा कि हमें लगता है कि एससीओ सदस्य देशों के बीच सहकार्यता और सहयोग पर आधारित एक दृष्टिकोण सतत परिवहन विकास को बढ़ावा देने, जीवन की गुणवत्ता बढ़ाने और परिवहन प्रणालियों की दक्षता में सुधार करने के लिए कार्बन उत्सर्जन कम करने में सक्षम होगा। वर्ष 2070 तक शुद्ध शून्य उत्सर्जन के लक्ष्य को प्राप्त करने के लिए भारत की पांच सूत्री रणनीति पंचामृत में परिलक्षित होता है, इसकी घोषणा प्रधानमंत्री श्री नरेन्द्र मोदी ने 2021 में ग्लासगो में संयुक्त राष्ट्र जलवायु परिवर्तन सम्मेलन  -26 में की थी।
श्री गडकरी ने कहा कि एससीओ के परिवहन मंत्रियों के रूप में हम परिवहन क्षेत्र की चुनौतियों का समाधान करने और इस संगठन के प्रति प्रतिबद्धता को पूरा करने के लिए सहयोग और पारिस्थितिकी तंत्र बनाने में मदद के लिए दृढ़ संकल्प के साथ एक सामूहिक संदेश दे सकते हैं।
भारत, शंघाई सहयोग संगठन  का वर्तमान अध्यक्ष है। अंतर-सरकारी संगठन शंघाई सहयोग संगठन  की स्थापना 15 जून 2001 को शंघाई में हुई थी। एससीओ में इस समय आठ सदस्य देश - भारत, चीन, कजाकिस्तान, किर्गिस्तान, रूस, पाकिस्तान, ताजिकिस्तान और उज्बेकिस्तान शामिल हैं।
संचार एवं सूचना प्रौद्योगिकी मंत्रालय
भारतीय दूरसंचार विनियामक प्राधिकरण ने 20 स्थानों पर दूरसंचार नेटवर्क की गुणवत्ता का आकलन करने के पश्चात ड्राइव टेस्ट रिपोर्ट जारी की
भारतीय दूरसंचार विनियामक प्राधिकरण ने दूरसंचार सेवा प्रदाताओं की सहायता से दिसंबर 2022 को समाप्त हुई तिमाही में मदुरै, एलुरु, करीमनगर, मंगलूरु, अमरावती, भीलवाड़ा, रेवाड़ी, भटिंडा, उज्जैन, वाराणसी, महेश्वर, टेंग्नौपाल, टेलीमुरा, दार्जिलिंग, राष्ट्रीय राजमार्ग  तथा असम एवं अरुणाचल प्रदेश और राष्ट्रीय राजमार्ग-, रोहतक-रेवाड़ी राजमार्ग , अजमेर-भीलवाड़ा राजमार्ग, उज्जैन से सेंधवा राजमार्ग, वाराणसी से लखनऊ राजमार्ग तथा भोपाल से सागर राजमार्ग जैसे बीस स्थानों तथा इनके आसपास के क्षेत्रों में डाटा ड्राइव टेस्ट आयोजित किए।
ये ड्राइव टेस्ट वॉयस और डाटा सेवाओं के लिए सेलुलर मोबाइल टेलीफोन सेवा प्रदाता कंपनियों द्वारा प्रदान की गई नेटवर्क गुणवत्ता का परीक्षण करने के लिए आयोजित किए गए थे। इस संबंध में हुए ड्राइव टेस्ट का विवरण नीचे दिया गया है;
क्र.सं. स्थान लाइसेंस सहित सेवा क्षेत्र 
1. मदुरै, तमिलनाडु
2. एलुरु , आंध्र प्रदेश
3. करीमनगर , आंध्र प्रदेश
4. मंगलूरु, कर्नाटक
5. अमरावती, महाराष्ट्र
6. भीलवाड़ा, राजस्थान
7. रेवाड़ी, हरियाणा
8. भटिंडा, पंजाब
9. उज्जैन, मध्य प्रदेश
10. वाराणसी, उत्तर प्रदेश 
11. महेश्वर, मध्य प्रदेश
12. टेंग्नौपाल, पूर्वोत्तर भारत
13. टेलीमुरा, पूर्वोत्तर भारत
14. दार्जीलिंग और कलिम्पोंग तथा राष्ट्रीय राजमार्ग , पश्चिम बंगाल
15. असम और अरुणाचल प्रदेश तथा राष्ट्रीय राजमार्ग-, पूर्वोत्तर भारत
16. रोहतक-रेवाड़ी राजमार्ग, हरियाणा
17. अजमेर-भीलवाड़ा राजमार्ग, राजस्थान
18. उज्जैन से सेंधवा राजमार्ग, मध्य प्रदेश
19. वाराणसी से लखनऊ राजमार्ग, उत्तर प्रदेश 
20. भोपाल से सागर राजमार्ग, मध्य प्रदेश
इन क्षेत्रों में सेवा प्रदान करने वाले सभी दूरसंचार सेवा प्रदाताओं के नेटवर्क के लिए "की परफॉरमेंस इंडिकेटर्स"  का मूल्यांकन किया गया था। वॉयस सेवाओं के लिए निर्धारित केपीआई हैं- कवरेज; कॉल सेटअप सक्सेस रेट ; ड्रॉप कॉल रेट; ब्लॉक कॉल रेट, हैंडओवर सक्सेस रेट; आरएक्स क्वालिटी। डाटा सेवाओं के लिए रखे गए "की परफॉरमेंस इंडिकेटर्स" हैं- डाउनलोड और अपलोड थ्रूपुट, वेब ब्राउजिंग डिले, वीडियो स्ट्रीमिंग डिले तथा लेटेंसी।
इस संबंध में पूर्ण विवरण वाली रिपोर्ट भारतीय दूरसंचार विनियामक प्राधिकरण की वेबसाइट www.analytics.trai.gov.in पर उपलब्ध है। किसी भी तरह की जानकारी प्राप्त करने या स्पष्टीकरण लेने के मामले में ट्राई के सलाहकार  श्री तेजपाल सिंह से ईमेल एड्रेस: adv-qos1@trai.gov.in अथवा दूरभाष संख्या +91-11-2323-3602 पर संपर्क किया जा सकता है।
विद्युत मंत्रालय
एनएचपीसी ने जलविद्युत और पंप भंडारण परियोजनाओं की खोज और स्थापना के लिए डीवीसी के साथ समझौता ज्ञापन पर हस्ताक्षर किए
एनएचपीसी लिमिटेड ने दामोदर घाटी निगम  के साथ जलविद्युत और पंप भंडारण परियोजनाओं की खोज व स्थापना के लिए एक संयुक्त उद्यम कंपनी  के गठन की संभावना को तलाशने के लिए आज फरीदाबाद स्थित एनएचपीसी कॉरपोरेट कार्यालय में एक समझौता ज्ञापन  पर हस्ताक्षर किए। एनएचपीसी के सीएमडी श्री ए.के. सिंह और डीवीसी के अध्यक्ष श्री राम नरेश सिंह की गरिमामय उपस्थिति में इस समझौता ज्ञापन पर हस्ताक्षर किए गए।
यह समझौता ज्ञापन ऊर्जा रूपांतरण के राष्ट्रीय उद्देश्य यानी 2030 तक 500 गीगावाट नवीकरणीय ऊर्जा और 2070 तक नेट जीरो के अनुरूप ऊर्जा भंडारण समाधान के रूप में जलविद्युत परियोजनाओं व पंप भंडारण परियोजनाओं का संयुक्त रूप से उपयोग करने को लेकर विद्युत क्षेत्र के दो संगठनों के बीच सहभागिता को लेकर एक नई शुरुआत करता है। यह समझौता ज्ञापन पारस्परिक रूप से चिह्नित परियोजनाओं के संयुक्त विकास की परिकल्पना करता है।
एनएचपीसी के निदेशक  श्री वाई.के. चौबे, निदेशक  श्री आर.पी. गोयल, निदेशक  श्री बिश्वजीत बासु और डीवीसी के सदस्य  ने दोनों संगठनों के अन्य वरिष्ठ अधिकारियों के साथ इस कार्यक्रम की गरिमा बढ़ाई।
राष्ट्रपति सचिवालय
राष्ट्रपति 25 और 26 जुलाई, 2018 को छत्तीसगढ़ का दौरा करेंगे
राष्ट्रपति श्री रामनाथ कोविंद 25 और 26 जुलाई, 2018 को छत्तीसगढ़ का दौरा करेंगे।
25 जुलाई, 2018 को राष्ट्रपति जगदपुल के हीरागर स्थित एकीकृत कृषि प्रणाली इकाई में किसानों और महिला स्वयं सहायता समूहों से बातचीत करेंगे। राष्ट्रपति हीरानर में वनवासी कल्याण आश्रम स्कूल के विद्यार्थियों से भी बातचीत करेंगे। इसी दिन राष्ट्रपति, श्री अटल बिहारी बाजपेयी एजूकेशन सिटी, जावंगा का भी दौरा करेंगे और सक्षम स्कूल के साथ-साथ आस्था विद्या मंदिर के दिव्यांग बच्चों के साथ संवाद करेंगे। इसके अलावा राष्ट्रपति एक बीपीओ का भी उद्धाटन करेंगे।
26 जुलाई, 2018 को राष्ट्रपति एक मेडिकल कॉलेज और अस्पताल राष्ट्र को समर्पित करेंगे और बलीराम कश्यप मेमोरियल कॉलेज कैंपस, जगदलपुर में एक जनसभा को भी संबोधित करेंगे।
प्रधानमंत्री कार्यालय
प्रधानमंत्री ने एशियाई खेल 2022 में सिल्वर मेडल जीतने पर पुरुषों की कॉक्स्ड आठ टीम की सराहना की
प्रधानमंत्री श्री नरेन्द्र मोदी ने एशियाई खेल 2022 में सिल्वर मेडल जीतने के लिए पुरुषों की कॉक्स्ड आठ टीम की सराहना करते हुए टीम के समन्वय और शक्ति और ताकत के शानदार प्रदर्शन की प्रशंसा की और उनके भविष्य के प्रयासों में सफलता की कामना की।
एशियाई खेलों में रोइंग में भारत के लिए यह दूसरा पदक था।
वाणिज्य एवं उद्योग मंत्रालय
एसईजेड नीति पर बाबा कल्याणी समूह की रिपोर्ट पर वाणिज्य मंत्रालय ने सुझाव आमंत्रित किए
 नीति का अध्ययन करने के लिए जून-2018 में श्री बाबा कल्याणी की अध्यक्षता में हितधारकों का एक समूह गठित किया था। श्री बाबा कल्याणी मैसर्स भारत फोर्ज लिमिटेड के अध्यक्ष और एमडी है। समूह ने विचार-विमर्श के बाद अपनी रिपोर्ट प्रस्तुत की है। रिपोर्ट के अनुशंसाओं पर सुझाव/टिप्पणी आमंत्रित किए गए है। रिपोर्ट वेबसाइट ‘SEZindia.nic.in’ पर उपलब्ध है। सुझाव ईमेल आईडी: moc_epz[at]nic[dot]in पर 30 जनवरी, 2019 तक भेजे जा सकते है।
राष्ट्रपति सचिवालय
राष्ट्रपति ने फखरुद्दीन अली अहमद को उनकी जयंती पर श्रद्धांजलि अर्पित की
राष्ट्रपति श्रीमती द्रौपदी मुर्मु ने आज  राष्ट्रपति भवन में भारत के पूर्व राष्ट्रपति श्री फखरुद्दीन अली अहमद को उनकी जयंती पर श्रद्धांजलि अर्पित की।
विद्युत मंत्रालय
अक्षय ऊर्जा को बढ़ावा देने के लिए भारत की प्रतिबद्धता
अक्षय ऊर्जा प्रमाणपत्र  प्रणाली में सुधार का प्रस्ताव
विद्युत मंत्रालय ने आज बिजली क्षेत्र में हितधारकों की टिप्पणियों के लिए अक्षय ऊर्जा प्रमाणपत्र  प्रणाली को फिर से डिजाइन करने पर एक चर्चा पत्र जारी किया है।
बिजली क्षेत्र के परिदृश्य में उभरते परिवर्तनों के साथ इसे जोड़ने और नई अक्षय ऊर्जा प्रौद्योगिकी को बढ़ावा देने के लिए आरईसी प्रणाली को फिर से डिजाइन करने की आवश्यकता के उद्देश्य से यह चर्चा पत्र तैयार किया गया है।
आरईसी तंत्र में प्रस्तावित परिवर्तनों की मुख्य विशेषताएं हैं:
1. आरईसी की वैधता अवधि,इसके स्तर और सहनशीलता मूल्य:
आरईसी की वैधता अवधि को हटाया जा सकता है। अर्थात जब तक इसे बेचा नहीं जाता है, तब तक आरईसी की वैधता शाश्वत होगी ।
चूंकि आरईसी हमेशा के लिए वैध होते हैं, इसलिए न्यूनतम स्तरों और सहनशीलता की कीमतों को निर्दिष्ट करने की आवश्यकता नहीं है क्योंकि आरईसी धारकों को बेचने का समय तय करने की पूरी स्वतंत्रता होगी।
सीईआरसी को यह सुनिश्चित करने के लिए निगरानी और निगरानी तंत्र की आवश्यकता होगी कि आरईसी में किसी तरह की कोई जमाखोरी न हो और आरईसी बाजार में कृत्रिम मूल्य वृद्धि का निर्माण न हो। यदि आरईसी के बाजार में कदाचार का ऐसा मामला सामने आता है तो ऐसी स्थिति में सीईआरसी हस्तक्षेप कर सकता है।
2. अवधि जिसके लिए आरई उत्पादकों को आरईसी जारी किया जाना है:
जो अक्षय ऊर्जा उत्पादक आरईसी के लिए पात्र हैं, वे परियोजनाओं के चालू होने की तारीख से 15 वर्षों के लिए आरईसी जारी करने के लिए पात्र होंगे। अक्षय ऊर्जा प्रमाण पत्र के लिए जो मौजूदा आरई परियोजनाएं पात्र हैं, उन्हें 25 वर्षों तक यह प्रमाण पत्र मिलना जारी रहेगा।
3. अक्षय ऊर्जा में नई और उच्च लागत वाली प्रौद्योगिकियों को बढ़ावा देना और आरईसी जारी करने के लिए गुणक का प्रावधान:
 गुणक की अवधारणा को पेश किया जा सकता है, जिसके तहत कम परिपक्व आरई प्रौद्योगिकियों को अन्य परिपक्व अक्षय ऊर्जा  प्रौद्योगिकियों के स्थान पर बढ़ावा दिया जा सकता है।
विभिन्न प्रौद्योगिकियों के लिए उनकी परिपक्वता स्तर के आधार पर नकारात्मक सूची और सूर्यास्त खंड की अवधारणा पर भी विचार किया जा सकता है।
किसी भी प्रकार की ऐसी अक्षय ऊर्जा प्रौद्योगिकियों , जिन्हें बढ़ावा देने की आवश्यकता है, को 2 साल पहले पहचाना जा सकता है। ऐसी अक्षय ऊर्जा  परियोजनाओं के लिए कम से कम 15 साल की नीति दृश्यता प्रदान की जाएगी ताकि निवेश को आकर्षित किया जा सके और अक्षय ऊर्जा में ऐसी प्रौद्योगिकियों को बढ़ावा दिया जा सके।
गुणक
नई और उच्च कीमत वाली आरई प्रौद्योगिकियों को बढ़ावा देने के लिए एक ऐसा प्रौद्योगिकी गुणक पेश किया जा सकता है, जिसे परिपक्वता के आधार पर प्रौद्योगिकियों के लिए विशिष्ट विभिन्न श्रेणियों  में आवंटित किया जा सकता है। गुणक परियोजना के चालू होने की तारीख के आधार पर इसकी विशिष्टता का भी ध्यान रखेगा।
4. आरपीओ से परे अक्षय ऊर्जा स्रोत से बनी बिजली की खरीद के लिए बाध्य/निर्दिष्ट संस्थाओं को प्रोत्साहित करना।
5. रियायती शुल्क या किसी अन्य शुल्क की छूट के लाभार्थी को कोई अक्षय ऊर्जा प्रमाणपत्र  जारी नहीं किया जाएगा।
6. अक्षय ऊर्जा प्रमाणपत्र कारोबार  में कारोबारी की भूमिका को बढ़ाया जा सकता है जिससे दो प्रमुख लाभ होंगे, अर्थात यह आरईसी के खरीदारों को दीर्घकालिक दृश्यता देगा ताकि वे वे आसानी से आरपीओ को पूरा कर सकें I इसके अलावा, छोटे खरीदार खरीद में आसानी के रूप में आरईसी खरीदने के लिए कारोबारियों पर भरोसा कर सकते हैं। इससे यह भी सुनिश्चित होगा कि ऐसे छोटे खरीदार जिन्हें आरईसी बाजार में व्यापार करने में कठिनाई होती है, वे अपने आरपीओ को पूरा करने में सक्षम हो सकेंगे I
`